Samuel Jemigbon

Samuel Sunday Jemigbon (ku ma bi ọjọ ẹkẹlẹ efu ochu ẹta efu ọdọ 1934 ki kwu ọjọ ẹkẹgwebie ochu ẹkẹfa efu ọdọ 2009) chi agbọla ọjọ ki la ch'agboji Western/Northern Area (LAWNA) Territory yi Lagos kpai arọne agboji yi The Apostolic Church Nigeria.

 ỌLAYI 
Ma bi ñwu Sadiq Jemigbon Attah ki che Akpa kpai Iye ki che agbọla - ọjọ efu ewo Ayeh-Gbede, Kogi State, Nigeria, i ch'ukọchẹ ejodudu ñwu yi uñyi ukọchẹ ami Akpa anubi ki ka ki Akpa ya che dabi Attah ñwu. Efu ọdọ 1948, i mu rida tẹnẹ kia gbọla - Ọjọ ta ki fu odu ñwu rida ti Samuel ta ki lo t'uñyi ukọchẹ ami ẹnẹfu efu ọdọ 1950 ẹgba ki ch'ọma ọdọ mẹgwẹfa.

Alu ki ch'ukọchẹ kpa yi Metropolitan College, Lagos, Jemigbon che akonẹ ẹñwu efu ewo ñwu kwubi taki lo na chẹnẹ ka efu ujọ abo Apostolic Church efu ọdọ 1969 ugbo ki chanẹ uña district pastor kpai LAWNA Territorial administrative secretary ka ki lo t'uña LAWNA Territorial Chairman alu ki wa ọji akpẹtẹ lẹ ọjọ k'ochu ẹkẹbie nolu ogwu ẹgwa ñyọwọ ka efu ọdọ 1994 anubi ki Isaiah Sakpo lekwu. Anubi lẹ ma mu du dago uña arọne agboji The Apostolic Church Nigeria efu ọdọ lẹ gẹ. Ami ẹñwu wewe ki che efu uñyi ọjọ efu eki bo che uñyi ọjọ ku ma dọ ki National Temple ki kọ ẹgba ki d'uña lẹ.

 UKWU 
I kwu efu olu ñwu ọjọ k'ochu ẹkẹfa nolu ọjọ mẹgwebie efu ọdọ 2009 efu uñyi wu yi Lagos.

 References